  Туспуктэм: Григорий Фомин Майя Бывальцева Элькун тӧрлыкъёс ожгар комиссариатлы вань кулэ юртт сётозы, нош частичной мобилизацияя ӧриен ачиз кивалтоз шуыса вераз Удмуртилэн тӧроез Александр Бречалов мерлыко вотэсъёсысь бамаз. « Удмуртия нимысьтыз ожгар операцилэн нырысетӥ нуналъёсаз ик запасэ потэм кунмуртъёсты контракт амалэн ожгар служба нуон понна бырйыны но асмылкыдчиосты операци мынон интые келян уж борды кутскиз. Нырысь ик со адямиосты, кинлэн ожмаськон опытэз но кулэ быгатонлыкъёсыз вань » Александр Бречалов, Удмуртилэн тӧроез Озьы ик Александр Бречалов элькунын 12 ожгар заводъёс ужало шуыса тодэ вайытӥз.  « Азьмурт тросгес ожтӥрлык но ожгар техника поттыны ужпум пуктӥз. Элькун ласян заводъёслы кулэ луись юрттэт тырмыт сётэмын луоз » Александр Бречалов, Удмуртилэн тӧроез Тодэ вайытом, 21-тӥ куарусёнэ Россилэн азьмуртэз Владимир Путин кӧня ке адямиез мобилизовать карыны пумкылъян (решение) кутэмын шуыса ялӥз. Соин кинюртэм косэтъя, ожгар службае басьтэм муртъёслэн инлыксы, тыронъёс но вань мерлыко гарантиос каонтрактъя служба нуись ожгарчиослэн кадь луоз. Удмуртилэн тӧроез пусйиз, элькунын чаклам юрттэт озьы ик кутӥськоз. Тегъёс: Удмуртия АлександрБречалов  